《秋晚寄题陆勋校书义兴禅居时淮南从事》
唐代·李郢

禅居秋草晚，萧索异前时。莲幕青云贵，翱翔绝后期。

藓房柽架掩，山砌石盆欹。剑戟晨趋静，笙歌夜散迟。

谷寒霜狖静，林晚磬虫悲。惠远烟霞在，方平杖履随。

骨清须贵达，神重有威仪。万卒千蹄马，横鞭从信骑。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。